เทศบัญญัติเทศบาลตำบลบางคล้าเทศบัญญัติเทศบาลตำบลบางคล้าเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลตำบลบางคล้าอำเภอบางคล้า จังหวัดฉะเชิงเทราพ.ศ. ๒๕๕๔ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลบางคล้าโดยความเห็นชอบของสภาเทศบาลตำบลบางคล้า และผู้ว่าราชการจังหวัดฉะเชิงเทราจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลบางคล้า เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลตำบลบางคล้า อำเภอบางคล้า จังหวัดฉะเชิงเทราพ.ศ. ๒๕๕๔ข้อ ๒ เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑] และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดเขตเทศบาลตำบลบางคล้า ซึ่งเป็นแม่น้ำบางปะกง ฝั่งใต้หอประชุมอำเภอบางคล้า ห้องสมุดประชาชนอำเภอบางคล้า ที่ว่าการอำเภอบางคล้าสำนักงานเกษตรอำเภอบางคล้า ศูนย์บริการสาธารณสุขเทศบาลตำบลบางคล้า สถานีดับเพลิงเทศบาลตำบลบางคล้าสถานีตำรวจภูธรบางคล้า สำนักงานที่ดินจังหวัดฉะเชิงเทราสาขาบางคล้าถนนระเบียบกิจอนุสรณ์ ฟากตะวันออกและคลองมะกอก ฝั่งใต้ ด้านตะวันออก จดเส้นขนาน ระยะ๑๕๐ เมตร กับศูนย์กลางถนนระเบียบกิจอนุสรณ์ และเส้นขนานระยะ ๒๐๐ เมตร กับศูนย์กลางถนนบางคล้า- แปลงยาว ด้านใต้จดถนนบางคล้า - แปลงยาว ซอย ๕ ฟากเหนือ ชุมสายโทรศัพท์บางคล้าและเส้นตั้งฉากกับถนนบางคล้า - แปลงยาว ที่จุดซึ่งถนนบางคล้า - แปลงยาว บรรจบกับถนนบางคล้า- แปลงยาว ซอย ๕ ด้านตะวันตก จดเส้นขนานระยะ ๑๕๐ เมตร กับศูนย์กลางถนนบางคล้า -แปลงยาว ถนนบางคล้า - แปลงยาว ซอย ๒ ฟากเหนือ ฌาปนสถานวัดโพธิ์สำนักแม่ชีนารีสามัคคีธรรม และสุสานจีนและเส้นตั้งฉากกับถนนระเบียบกิจอนุสรณ์ที่จุดซึ่งตั้งอยู่ห่างจากถนนระเบียบกิจอนุสรณ์ บรรจบกับถนนระเบียบกิจอนุสรณ์ ซอย๒ ไปทางทิศตะวันตกเฉียงใต้ ตามแนวถนนระเบียบกิจอนุสรณ์ เป็นระยะ ๑๕๐ เมตรบริเวณที่ ๒ หมายความว่าพื้นที่ในบริเวณด้านเหนือ จดเส้นขนานระยะ ๕๐ เมตร กับริมคลองท่าลาด ฝั่งใต้ด้านตะวันออก จดเขตเทศบาลตำบลบางคล้ากับเทศบาลตำบลปากน้ำ เป็นเส้นตรงเลียบคลองมะกอกฝั่งใต้ไปทางทิศตะวันออกจนถึงจุดที่ตั้งที่อยู่ห่างจากหลักเขตเทศบาลตำบลบางคล้าหลักเขตที่๓ ไปทางทิศตะวันออกตามคลองมะกอกเป็นระยะ ๑๙๕ เมตรไปทางทิศตะวันตกเฉียงใต้จนบรรจบกับถนนฤทธิ์ประศาสน์ ที่จุดซึ่งอยู่ห่างจากถนนสาย กไปทางทิศตะวันออกเฉียงใต้ ตามแนวถนนฤทธิ์ประศาสน์ ระยะประมาณ ๘๕๐ เมตรการประปาส่วนภูมิภาคบางคล้าแนวเขตเทศบาลตำบลบางคล้ากับตำบลท่าทองหลาง ด้านใต้จดแนวเขตเทศบาลตำบลบางคล้ากับตำบลท่าทองหลาง ถนนบางคล้า - แปลงยาว ฟากตะวันออกเส้นตั้งฉากกับถนนบางคล้า - แปลงยาว ที่จุดซึ่งอยู่ห่างจากหลักเขตเทศบาลตำบลบางคล้าหลักเขตที่๕ ไปทางทิศเหนือตามแนวถนนบางคล้า - แปลงยาว เป็นระยะ ๕๕๐ เมตร เส้นขนานระยะ ๕๐เมตร กับคลองท่าทองหลาง ฝั่งตะวันออก ด้านตะวันตก จดแนวเขตเทศบาลตำบลบางคล้าซึ่งเป็นริมแม่น้ำบางปะกงฝั่งตะวันออกทั้งนี้ ยกเว้นพื้นที่บริเวณที่ ๑บริเวณที่ ๓ หมายความว่าพื้นที่ในบริเวณด้านเหนือ จดเส้นตั้งฉากกับถนนบางคล้า - แปลงยาว ที่จุดซึ่งอยู่ห่างจากหลักเขตเทศบาลตำบลบางคล้าหลักเขตที่ ๕ ไปทางทิศเหนือตามแนวถนนบางคล้า - แปลงยาว เป็นระยะ ๕๕๐ เมตรด้านตะวันออก จดถนนบางคล้า - แปลงยาว ฟากตะวันตก ด้านใต้จดแนวเขตเทศบาลตำบลบางคล้าและเส้นขนานระยะ ๕๐ เมตร กับคลองท่าทองหลาง ฝั่งเหนือด้านตะวันตก จดเส้นขนานระยะ ๕๐ เมตร กับคลองท่าทองหลาง ฝั่งตะวันออกบริเวณที่ ๔ หมายความว่าพื้นที่ในบริเวณเขตเทศบาลตำบลบางคล้า เว้นแต่บริเวณที่ ๑ บริเวณที่ ๒ และบริเวณที่๓ทั้งนี้ ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๔) ไซโลเก็บผลผลิตการเกษตร(๕) สุสานและฌาปนสถาน ตามกฎหมายว่าด้วยสุสานและฌาปนสถาน(๖) โรงกำจัดขยะมูลฝอย(๗) โรงซื้อขายเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) โรงกำจัดขยะมูลฝอยข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๓) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๔) อาคารสถานสงเคราะห์หรือรับเลี้ยงเด็กและคนชรา(๕) สุสานและฌาปนสถาน ตามกฎหมายว่าด้วยสุสานและฌาปนสถานข้อ ๗ ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารอยู่อาศัยหรือประกอบพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๓)อาคารอยู่อาศัยประเภทอาคารชุดตามกฎหมายว่าด้วยอาคารชุดหรือหอพักตามกฎหมายว่าด้วยหอพัก(๔) ห้องแถวหรือตึกแถว(๕) โรงแรมตามกฎหมายว่าด้วยโรงแรมข้อ ๘ ภายในบริเวณพื้นที่ที่กำหนดไว้ตามข้อ ๔ ข้อ๕ ข้อ ๖ และข้อ ๗ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖และข้อ ๗ข้อ ๙ อาคารที่มีอยู่แล้วในพื้นที่ที่กำหนดไว้ตามข้อ๔ ข้อ ๕ ข้อ ๖ และข้อ ๗ ก่อนหรือในวันที่ข้อเทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ และข้อ ๗ข้อ ๑๐ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๑ ให้นายกเทศมนตรีตำบลบางคล้ารักษาการให้เป็นไปตามเทศบัญญัตินี้ประกาศณ วันที่ ๗ ธันวาคม พ.ศ. ๒๕๕๔ศุภชัยวีระสมบัตินายกเทศมนตรีตำบลบางคล้า[เอกสารแนบท้าย]๑. แผนที่ท้ายเทศบัญญัติเทศบาลตำบลบางคล้า เรื่องกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลตำบลบางคล้า อำเภอบางคล้า จังหวัดฉะเชิงเทราพ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๑๒ มีนาคม ๒๕๕๕ชาญ/ผู้ตรวจ๑๙ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๔๗ ง/หน้า ๓๒/๙ มีนาคม ๒๕๕๕